Title: ประกาศธนาคารแห่งประเทศไทย เรื่อง สินทรัพย์ที่ไม่มีราคาหรือเรียกคืนไม่ได้ และสินทรัพย์ที่สงสัยว่าจะไม่มีราคาหรือเรียกคืนไม่ได้ (ฉบับที่ 2) พ.ศ. 2542

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
สินทรัพย์ที่ไม่มีราคาหรือเรียกคืนไม่ได้ และสินทรัพย์
ที่สงสัยว่าจะไม่มีราคาหรือเรียกเก็บคืนไม่ได้
(ฉบับที่
๒) พ.ศ. ๒๕๔๒
-------------

                        อาศัยอำนาจตามมาตรา
๑๕ ทวิ แห่งพระราชบัญญัติการธนาคารพาณิชย์ 
พ.ศ. ๒๕๐๕ และที่แก้ไขเพิ่มเติม
ธนาคารแห่งประเทศไทยด้วยความเห็นชอบของรัฐมนตรี
ว่าการกระทรวงการคลังออกข้อกำหนดไว้ ดังต่อไปนี้
                        ข้อ
๑  ให้ยกเลิกความในข้อ ๑๑
แห่งประกาศธนาคารแห่งประเทศไทย เรื่อง 
สินทรัพย์ที่ไม่มีราคาหรือเรียกคืนไม่ได้ และสินทรัพย์ที่สงสัยว่าจะไม่มีราคาหรือเรียกคืนไม่ได้

ลงวันที่ ๓๐ มิถุนายน ๒๕๔๑ และให้ใช้ความต่อไปนี้แทน
                        "ข้อ
๑๑ ในการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้
ของสถาบันการเงินที่ธนาคารแห่งประเทศไทยกำหนด
ให้ธนาคารพาณิชย์ถือปฏิบัติดังต่อไปนี้
                        (๑)
ตัดส่วนสูญเสียออกจากบัญชี หรือกันเงินสำรองดังต่อไปนี้
                        (ก)
ในกรณีที่ธนาคารพาณิชย์ยินยอมลดต้นเงินหรือดอกเบี้ยที่ค้างชำระก่อนการ
ปรับปรุงโครงสร้างหนี้ให้แก่ลูกหนี้
หรือรับชำระหนี้โดยการรับโอนสินทรัพย์ ตราสารการเงินหรือ
รับทุนของลูกหนี้ที่เกิดจากการแปลงหนี้เป็นทุนให้ธนาคารพาณิชย์ตัดจำหน่ายบัญชีลูกหนี้และ
บันทึกส่วนสูญเสียที่เกิดขึ้น
พร้อมกับโอนกลับรายการสำรองส่วนเกินที่กันไว้เฉพาะสำหรับลูกหนี้
รายนั้นทั้งจำนวนได้
                        (ข)
ในกรณีที่ธนาคารพาณิชย์ยินยอมผ่อนปรนเงื่อนไขในการชำระหนี้ให้แก่ลูก
หนี้โดยลดอัตราดอกเบี้ยต่ำกว่าอัตราตลาด
แต่ไม่ลดต้นเงินและดอกเบี้ยที่ค้างชำระก่อนการปรับ
ปรุงโครงสร้างหนี้
ให้ธนาคารพาณิชย์บันทึกเงินสำรองสำหรับส่วนสูญเสียที่เกิดขึ้นจากการคำนวณ
ราคาตามบัญชีใหม่ของลูกหนี้ตามหลักเกณฑ์ที่ธนาคารแห่งประเทศไทยกำหนดทั้งจำนวน
เว้นแต่
การปรับปรุงโครงสร้างหนี้ที่เกิดขึ้นก่อนสิ้นงวดการบัญชีในรอบระยะเวลาหกเดือนหลังของปี

๒๕๔๓
ธนาคารพาณิชย์สามารถทยอยกันเงินสำรองสำหรับส่วนสูญเสียดังกล่าวได้ในทำนองเดียว
กับข้อ ๑๓
แต่ต้องไม่เกินอายุของสัญญาการปรับปรุงโครงสร้างหนี้ทั้งนี้ ธนาคารพาณิชย์สามารถ
โอนกลับรายการเงินสำรองที่กันไว้แล้วเดิมก่อนการปรับปรุงโครงสร้างหนี้สำหรับลูกหนี้รายนั้นได้
เฉพาะจำนวนที่กันไว้แล้วสูงกว่าจำนวนส่วนสูญเสียที่ต้องทยอยกัน
และหากเงินสำรองที่กันไว้แล้ว
ต่ำกว่าจำนวนส่วนสูญเสียที่ต้องทยอยกันก็ให้กันเงินสำรองเพิ่มขึ้นให้ครบจำนวนส่วนสูญเสียที่
ต้องทยอยกันดังกล่าว
                        (ค)
ในกรณีที่ธนาคารพาณิชย์ยินยอมลดต้นเงินหรือดอกเบี้ยที่ค้างชำระก่นการ
ปรับปรุงโครงสร้างหนี้ให้แก่ลูกหนี้
หรือรับชำระหนี้บางส่วนโดยการรับโอนสินทรัพย์ ตราสารการ
เงิน หรือรับทุนของลูกหนี้ที่เกิดจากการแปลงหนี้เป็นทุน
และผ่อนปรนเงื่อนไขในการชำระหนี้ใน

ส่วนที่เหลือให้แก่ลูกหนี้ ให้ธนาคารพาณิชย์ปฏิบัติตาม (ก)
สำหรับกรณีการลดต้นเงินหรือดอก
เบี้ย หรือการรับชำระหนี้ดังกล่าว และปฏิบัติตาม (ข)
ในส่วนการลดอัตราเงินต้นหรือดอกเบี้ยต่ำ
กว่าอัตราตลาด
                        (๒)
ในระหว่างติดตามผลการปฏิบัติตามเงื่อนไขการปรับปรุงโครงสร้างหนี้ซึ่งลูก
หนี้ต้องชำระเงินตามสัญญาการปรับปรุงโครงสร้างหนี้ใหม่ติดต่อกันไม่น้อยกว่า
๓ เดือน หรือ ๓ 
งวดการชำระเงิน
แล้วแต่ระยะเวลาใดจะนานกว่าให้ดำเนินการดังนี้
                        (ก)
ลูกหนี้ที่ถูกจัดชั้นเป็นสงสัยจะสูญ หรือสงสัย ให้จัดชั้นเป็นต่ำกว่ามาตราฐาน
                        (ข)
ลูกหนี้ที่ถูกจัดชั้นเป็นต่ำกว่ามาตรฐาน หรือกล่าวถึงเป็นพิเศษ ให้คงจัดชั้น
เช่นเดิม
                        ทั้งนี้
ธนาคารพาณิชย์จะต้องกันเงินสำรองสำหรับลูกหนี้ตามสถานการจัดชั้นหลัง
การปรับปรุงโครงสร้างหนี้ หากเงินสำรองตาม (๒)
นี้มีจำนวนสูงกว่าเงินสำรองสำหรับส่วนสูญ
เสียจากการปรับปรุงโครงสร้างหนี้ตาม (๑) (ข) และ (ค)
                        เมื่อลูกหนี้สามารถปฏิบัติตามเงื่อนไขการปรับปรุงโครงสร้างหนี้ได้
โดยชำระเงิน
ตามสัญญาปรับปรุงโครงสร้างหนี้ใหม่ติดต่อกันไม่น้อยกว่า ๓
เดือน หรือ ๓ งวด การชำระเงิน
แล้ว ให้ถือเป็นลูกหนี้จัดชั้นปกติ
                        ในกรณีที่ลูกหนี้ไม่สามารถปฏิบัติตามเงื่อนไขการชำระหนี้ใหม่
ให้นับระยะเวลา
การค้างชำระรวมกับระยาเวลาการค้างชำระก่อนการปรับปรุงโครงสร้างหนี้
แล้วพิจารณาจัดชั้น
ตามหลักเกณฑ์การจัดชั้นเพื่อการกันเงินสำรองตามเกณฑ์ในประกาศ
ฉบับนี้ต่อไป
                        (๓)
สำหรับลูกหนี้ที่ปรับปรุงโครงสร้างหนี้ตามหลักเกณฑ์การปรับปรุงโครงสร้าง
หนี้ของสถาบันการเงินที่ธนาคารแห่งประเทศไทยกำหนดและเข้าเงื่อนไขข้อใดข้อหนึ่งดังต่อไปนี้

ให้ธนาคารพาณิชย์จัดชั้นลูกหนี้ดังกล่าวเป็นชั้นปกติได้ทันที่โดยไม่ต้องรอติดตามผลการปฏิบัติ
ตามเงื่อนไขการปรับปรุงโครงสร้างหนี้
                        (ก)
ลูกหนี้ที่สามารถชำระดอกเบี้ยได้ไม่ต่ำกว่าอัตราดอกเบี้ยในตลาด (Market 
interest rate)
โดยไม่มีช่วงปลอดการชำระดอกเบี้ยแต่อาจมีช่วงปลอดชำระเงินต้นได้
                        (ข)
ลูกหนี้ที่มีส่วนสูญเสียจากการปรับปรุงโครงสร้างหนี้ไม่ต่ำกว่าร้อยละ ๒๐ 
ของยอดหนี้ตามบัญชีก่อนการปรับปรุงโครงสร้างหนี้
ซึ่งไม่มีการตัดออกจากบัญชีแล้ว หรือไม่มี
การกันเงินสำรองในอัตราดังกล่าวครบถ้วนแล้วโดยหนี้ส่วนที่เหลือได้มีการวิเคราะห์ฐานะและกิจ
การของลูกหนี้ตลาดจนกระแสเงินสดอย่างมีหลักเกณฑ์ สมเหตุสมผล
และมีหลักฐานประกอบจน
เชื่อได้แน่นอนว่าลูกหนี้สามารถปฏิบัติตามสัญญาปรับปรุงโครงสร้างหนี้ได้
                        (ค)
ลูกหนี้ในลักษณะ  
หรือมีเจ้าหนี้หลายราย ซึ่งบรรดาเจ้าหนี้ได้ตกลงปรับ
ปรุงโครงสร้างหนี้ร่วมกันได้
และสามารถแสดงหลักฐานการวิเคราะห์ฐานะและกิจการของลูกหนี้ 
ตลอดจนกระแสเงินสดอย่างมีหลักเกณฑ์ สมเหตุสมผล
และมีความเป็นไปได้แน่นอนที่ลูกหนี้จะ
ปฏิบัติตามสัญญาการปรับปรุงโครงสร้างหนี้ได้
                        (ง)
กรณีที่ธนาคารพาณิชย์ได้ฟ้องร้องลูกหนี้ ต่อมาได้มีการตกลงทำสัญญา
ประนีประนอมยอมความและศาลได้มีคำพิพากษาตามยอมแล้วและกรณีที่ธนาคารพาณิชย์ได้ฟ้อง
ร้องลูกหนี้ตามกฎหมายว่าด้วยการล้มละลาย และศาลได้มีคำสั่งเห็นชอบตามคำขอประนอมหนี้
หรือแผนฟื้นฟูกิจการของลูกหนี้
                        (๔)
กรณีที่ะนาคารพาณิชย์ได้ทำการปรับปรุงโครงสร้างหนี้โดยได้รับความเห็น
ชอบจากธนาคาแห่งประเทศไทยหรือคณะกรรมการเพื่อส่งเสริมการปรับปรุงโครงสร้างหนี้
ให้
ธนาคารพาณิชย์จัดชั้นลูกหนี้ดังกล่าวเป็นชั้นปกติได้ทันทีโดยไม่ต้องรอติดตามผลการปฏิบัติตาม
เงื่อนไขการปรับปรุงโครงสร้างหนี้
                        (๕)
ในกรณีที่เห็นว่ามีข้อผิดสังเกตในการปรับปรุงโครงสร้างหนี้ธนาคารแห่ง
ประเทศไทยอาจสั่งการให้มีการแก้ไข
หรือให้ธนาคารพาณิชย์หาผู้เชี่ยวชาญอิสระมาประเมินหรือ
ทบทวนการปรับปรุงโครงสร้างหนี้แต่ละรายได้"
                        ข้อ
๒  ให้ยกเลิกความในข้อ ๑๓
แห่งประกาศธนาคารแห่งประเทศไทย เรื่อง 
สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ ลง
วันที่ ๓๐ มิถุนายน ๒๕๔๑ และให้ใช้ความต่อไปนี้แทน
                        "ข้อ
๑๓ เว้นแต่สินทรัพย์จัดชั้นสงสัยจะสูญตามข้อ ๔ (๒) ซึ่งให้ถือปฏิบัติในข้อ 
๑๔ ให้ธนาคารพาณิชย์ทยอยกันเงินสำรองให้ครบถ้วน
ทั้งในกรณีสินทรัพย์จัดชั้นและกรณีส่วน
สูญเสียจากการปรับปรุงโครงสร้างหนี้ตามข้อ ๑๑
ภายในสิ้นงวดการบัญชีในรอบระยะเวลาหก
เดือนหลังของปี ๒๕๔๓ โดยต้องดำเนินการตามเงื่อนไขดังต่อไปนี้
                        (๑)
ภายในสิ้นงวดบัญชีในรอบระยะเวลาหกเดือนแรกของปี ๒๕๔๑ ให้กันเงิน
สำรองไว้ไม่ต่ำกว่าร้อยละ ๒๐
ของจำนวนที่ต้องกันเงินสำรองดังกล่าว
                        (๒)
ภายในสิ้นงวดบัญชีในรอบระยะเวลาหกเดือนแรกของปี ๒๕๔๒ ให้กันเงิน
สำรองไว้ไม่ต่ำกว่าร้อยละ ๔๐ ของจำนวนที่ต้องกันเงินสำรองดังกล่าว
                        (๓)
ภายในสิ้นงวดบัญชีในรอบระยะเวลาหกเดือนแรกของปี ๒๕๔๒ ให้กันเงิน
สำรองไว้ไม่ต่ำกว่าร้อยละ ๖๐
ของจำนวนที่ต้องกันเงินสำรองดังกล่าว
                        (๔)
ภายในสิ้นงวดบัญชีในรอบระยะเวลาหกเดือนแรกของปี ๒๕๔๓ ให้กันเงิน
สำรองไว้ไม่ต่ำกว่าร้อยละ ๘๐
ของจำนวนที่ต้องกันเงินสำรองดังกล่าว
                        (๕)
ภายในสิ้นงวดบัญชีในรอบระยะเวลาหกเดือนแรกของปี ๒๕๔๒ ให้กันเงิน
สำรองให้ครบถ้วย
                        ในกรณีที่ธนาคารพาณิชย์ต้องลดทุนเพราะเหตุที่ทางการใช้อำนาจสั่งการตาม
กฎหมาย
จำนวนเงินสำรองที่ต้องกันซึ่งจะนำมาใช้ในการพิจารณาลดทุนนั้น คือเงินสำรองที่ต้อง
กันเต็มทั้งจำนวน
โดยจะไม่นำการทยอยกันตามวรรคแรกมาใช้บังคับ
                        อนึ่ง
หากธนาคารพาณิชย์ได้กันเงินสำรองไว้แล้วมากกว่าจำนวนเงินสำรองทยอย
กันเงินสำรองในแต่ละงวด
ธนาคารพาณิชย์จะต้องคงจำนวนเงินสำรองดังกล่าวไว้ในบัญชีต่อไปจน

กว่าจะกันเงินสำรองได้ครบถ้วนแล้ว
เว้นแต่เป็นการลดลงของเงินสำรองอันเนื่องมาจากการปรับ
ปรุงโครงสร้างหนี้ตามข้อ ๑๑ อย่างไรก็ดีไม่ว่ากรณีใด
จำนวนเงินสำรองคงเหลือต้องไม่ต่ำกว่า
อัตราที่ให้ทยอยกันตามวรรคแรก"
                        ข้อ
๓  ให้ยกเลิกความในข้อ ๑๕
แห่งประกาศธนาคารแห่งประเทศไทยเรื่องสิน
ทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ ลงวัน
ที่ ๓๐ มิถุนายน ๒๕๔๑
                        ข้อ
๔ 
ประกาศนี้ให้ใช้บังคับตั้งแต่งวดการบัญชีในรอบระยะเวลาหกเดือนแรก
ของปี ๒๕๔๒ เป็นต้นไป

                                                                        ประกาศ
ณ วันที่ ๓๐ มีนาคม พ.ศ. ๒๕๔๒
                                                                                        กิตติ  พัฒนพงศ์พิบูล
                                                                                                รองผู้ว่าการ
                                                                                                แทน
ผู้ว่าการ
                                                                                       ธนาคารแห่งประเทศไทย

[รก.๒๕๔๒/พ๒๐ง/๑๙/๓๐ มีนาคม ๒๕๔๒]